Ügyiratszám: HSZ/13740-1/2022.

Látta:

**----------------------------**

Dr. Korpos Szabolcs

jegyző

**JEGYZŐKÖNYV**

**Hajdúszoboszló Város Önkormányzatának**

*Jogi, Igazgatási és Ügyrendi Bizottsága*

*2022. május 19-én 1235 órakor kezdődő*

*nyílt üléséről*

**A jegyzőkönyv az alábbi határozatokat tartalmazza:**

24/2022. (V. 19.) JIÜB határozat

(A „Javaslat a közösségi együttélés alapvető szabályairól és ezek elmulasztásának jogkövetkezményeiről szóló 13/2013. (V. 09.) önkormányzati rendelet módosítására” előterjesztés napirendre vételéről)

25/2022. (V. 21.) JIÜB határozat

(A napirend elfogadása)

26/2022. (V. 21.) JIÜB határozat

(Előterjesztés a köztemetőről és temetkezési rendjéről szóló 14/2000.(X. 19.) Ör. módosítására.)

27/2022. (V. 21.) JIÜB határozat

(Előterjesztés a fizető parkolási rendszerről szóló 5/2012. (III. 22.) Ör. módosítására.)

28/2022. (V. 21.) JIÜB határozat

(Javaslat az önkormányzat szervezeti és működési szabályzatának módosítására)

29/2022. (V. 21.) JIÜB határozat

(Előterjesztés a polgármesteri hivatal szervezeti és működési szabályzatának módosítására.)

30/2022. (V. 21.) JIÜB határozat

(Előterjesztés a Szent István parkban megépült családbarát létesítmény (árusító egység mosdóval épületegyüttes) kezeléséről és hasznosításáról.)

31/2022. (V. 21.) JIÜB határozat

(Előterjesztés egyedi kérelemről az önkormányzati tulajdonú pavilonok hasznosításával)

32/2022. (V. 21.) JIÜB határozat

(Javaslat a közösségi együttélés alapvető szabályairól és ezek elmulasztásának jogkövetkezményeiről szóló 13/2013. (V. 09.) önkormányzati rendelet módosítására)

**Helye:** Hajdúszoboszló Város Jegyzőjének irodája

**Jelen vannak a csatolt jelenléti ív szerint:**

* **a Jogi, Igazgatási és Ügyrendi****Bizottsági****tagok:** Kocsis Róbert, Jónás Kálmán, Dr. Nagy Gábor
* **a Polgármesteri Hivatal részéről** jelen vannak: Czeglédi Gyula polgármester, Dr. Korpos Szabolcs jegyző, Szilágyiné Pál Gyöngyi városfejlesztési irodavezető,
* **jegyzőkönyvvezető:** Fehér Adrienn

Kocsis Róbert:

Megállapítom, hogy a bizottság határozatképes. A kiküldött napirendekhez érkezett egy plusz előterjesztés „Javaslat a közösségi együttélés alapvető szabályairól és ezek elmulasztásának jogkövetkezményeiről szóló 13/2013. (V. 09.) önkormányzati rendelet módosítására” címmel, melynek javaslom a napirendre vételét.

A Jogi, Igazgatási és ÜgyrendiBizottság 3 igen szavazattal (Kocsis Róbert, Jónás Kálmán, Dr. Nagy Gábor) ellenszavazat és tartózkodás nélkül elfogadta a plusz előterjesztés napirendre vételét. (A döntéshozatalban 3 fő vett részt).

**24/2022. (V. 19.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága elfogadja a közösségi együttélés alapvető szabályairól és ezek elmulasztásának jogkövetkezményeiről szóló 13/2013. (V. 09.) önkormányzati rendelet módosításáról szóló javaslat napirendre vételét.

Felelős: bizottsági elnök

Határidő: azonnal

Kocsis Róbert:

Szavazásra bocsátom a kiegészült napirendi javaslatok elfogadását.

A Jogi, Igazgatási és ÜgyrendiBizottság 3 igen szavazattal (Kocsis Róbert, Jónás Kálmán, Dr. Nagy Gábor) ellenszavazat és tartózkodás nélkül elfogadta a napirendi javaslatokat. (A döntéshozatalban 3 fő vett részt).

**25/2022. (V. 19.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága elfogadja a napirendi javaslatokat.

**Napirend**

1. Előterjesztés a köztemetőről és temetkezési rendjéről szóló 14/2000.(X. 19.) Ör. módosítására. (3. számú testületi napirend)

Előadó: vezérigazgató

1. Előterjesztés a fizető parkolási rendszerről szóló 5/2012. (III. 22.) Ör. módosítására. (4. számú testületi napirend)

Előadó: vezérigazgató

1. Javaslat az önkormányzat szervezeti és működési szabályzatának módosítására. (9. számú testületi napirend)

Előadó: polgármester

1. Előterjesztés a polgármesteri hivatal szervezeti és működési szabályzatának módosítására. (10. számú testületi napirend)

Előadó: jegyző

1. Előterjesztés a Szent István parkban megépült családbarát létesítmény (árusító egység mosdóval épületegyüttes) kezeléséről és hasznosításáról. (21. számú testületi napirend)

Előadó: városfejlesztési irodavezető

1. Előterjesztés egyedi kérelemről az önkormányzati tulajdonú pavilonok hasznosításával kapcsolatosan. (27. számú testületi napirend)

Előadó: városfejlesztési irodavezető

1. Javaslat a közösségi együttélés alapvető szabályairól és ezek elmulasztásának jogkövetkezményeiről szóló 13/2013. (V. 09.) önkormányzati rendelet módosítására  
   Előadó: jegyző

Tájékoztatók, bejelentések

Felelős: bizottsági elnök

Határidő: azonnal

1. **napirend**

***Előterjesztés a köztemetőről és temetkezési rendjéről szóló 14/2000.(X. 19.) Ör. módosítására***

Kocsis Róbert:

A felügyelő bizottság ülésén Vezérigazgató Úr kihangsúlyozta, hogy 5 éve nem volt emelés. A helyzet olyanná vált, hogy 15 %-os emelést tart indokoltnak.

A bizottság elnöke szavazásra bocsátotta a határozati javaslatot.

A Jogi, Igazgatási és ÜgyrendiBizottság3 igen szavazattal (Kocsis Róbert, Jónás Kálmán, Dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**26/2022. (V. 19.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek a köztemetőről és temetkezési rendjéről szóló 14/2000.(X.19.) Ör. módosítás elfogadását.

Felelős: bizottsági elnök

Határidő: 2022. május 19.

1. **napirend**

***Előterjesztés a fizető parkolási rendszerről szóló 5/2012. (III. 22.) Ör. módosítására***

Szilágyiné Pál Gyöngyi:

Azt gondolom, hogy attól függetlenül, hogy átépül a Mátyás Király sétány, az üzemeltetőnek el kell gondolkodni a parkolás szabályozásáról még akkor is, ha nem lesz fizető parkoló. Az lenne a cél, hogy az üdülőbe érkező vendégeknek biztosított legyen a becsekkolása és egy folyamatos forgás legyen ezeken a parkolóhelyeken.

Jónás Kálmán:

Igazgató Úr egy „várakozni tilos” tábla kihelyezését javasolta, de akár zónázni is lehetne ezt a helyet. Az idő szűke miatt, akár most érdemes lenne bevenni az előterjesztésbe.

Szilágyiné Pál Gyöngyi:

Ez még építési terület szeptember 30-ig, de gondolkodunk a megoldáson arra az időre, amikor már használhatóvá válik a gépkocsi forgalom számára.

Czeglédi Gyula:

A terület most sincs lezárva, mert az az előírás, hogy a tűzoltónak, mentőnek biztosítani kell az útvonalat. Amikor a burkolással elkészülnek, be fognak hajtani és le fognak parkolni, ezért érdemes lenne akár ideiglenesen is foglalkozni ezzel a témával.

Jónás Kálmán:

Ideiglenesen úgynevezett háromlábú táblákat is ki lehetne helyezni.

Czeglédi Gyula:

Hosszútávon az lenne a cél, hogy ott a lehető legkisebb forgalom legyen és teljesjogú sétánnyá alakuljon. a hátsó megközelíthetőségekről a Silver II. kivételével minden szállodának megoldható a megközelítése. A „behajtani tilos” táblát beljebb kellene kihelyezni, hogy a Silver II. garázsáig meg legyen hagyva a kétirányúság.

Szilágyiné Pál Gyöngyi:

Ahhoz nem lesz elég a sáv szélessége. Úgy emlékszem, hogy a tervben lakó-pihenő övezetként van leszabályozva ez a terület.

Jónás Kálmán:

Volt egy olyan javaslat, hogy a Sport utca elejére kerüljön ki egy megállító tábla, melyen a vendégeket a szálloda hátsó bejáratához irányítja.

Czeglédi Gyula:

Most is van kint egy tábla, de nem elég tagolt, nehezen értelmezhető. A figyelem elterelésével akár balesetveszélyt is okozhat.

Szilágyiné Pál Gyöngyi:

A végleges átadás szeptember 30. a kivitelező ígéretet tett arra, hogy június közepéig olyan állapotba hozza a sétányt, hogy használható legyen. Ezt megdőlni látom. A Fürdő utca és a Mátyás király sétány csomópont átépítés legalább 3 hetes teljes pályás lezárással fog járni. Az is kérdés, hogy pünkösd előtt szabad-e elkezdeni a munkát.

Czeglédi Gyula:

A teljes lezáráshoz nem járulok hozzá, azt kértem, hogy a munkát úgy szervezzék, hogy fél sáv legyen csak lezárva.

A bizottság elnöke szavazásra bocsátotta a határozati javaslatot.

A Jogi, Igazgatási és ÜgyrendiBizottság3 igen szavazattal (Kocsis Róbert, Jónás Kálmán, Dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**27/2022. (V. 19.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek a fizető parkolási rendszerről szóló 5/2012. (III. 22.) Ör. módosításának elfogadását.

Felelős: bizottsági elnök

Határidő: 2022. május 19.

1. **napirend**

***Javaslat az önkormányzat szervezeti és működési szabályzatának módosítására***

Czeglédi Gyula:

Az önkormányzati feladatok végrehajtásának hatékonyságot szeretnénk javítani.

A bizottság elnöke szavazásra bocsátotta a határozati javaslatot.

A Jogi, Igazgatási és ÜgyrendiBizottság2 igen szavazattal (Kocsis Róbert, Dr. Nagy Gábor) ellenszavazat nélkül és 1 tartózkodás (Jónás Kálmán) mellett elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**28/2022. (V. 19.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek az önkormányzat szervezeti és működési szabályzatáról szóló 18/2019. (XI. 07.) önkormányzati rendelet módosításának elfogadását.

Felelős: bizottsági elnök

Határidő: 2022. május 19.

1. **napirend**

***Előterjesztés a polgármesteri hivatal szervezeti és működési szabályzatának módosítására***

Dr. Korpos Szabolcs:

*Dr. Nagy Gábor* kérdésére válaszolva: 15 nap van rá, hogy a jegyzőkönyveket beküldjük. A törvényességi felügyeletet a kormányhivatal látja el 30 napos határidővel, mely hosszabbítható. A ciklusváltástól 2021. év végéig törvényességi felügyeleti eljárás nem indult.

A bizottság elnöke szavazásra bocsátotta a határozati javaslatot.

A Jogi, Igazgatási és ÜgyrendiBizottság2 igen szavazattal (Kocsis Róbert, Dr. Nagy Gábor) ellenszavazat nélkül és 1 tartózkodás (Jónás Kálmán) mellett elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**29/2022. (V. 19.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek a polgármesteri hivatal szervezeti és működési szabályzata módosításának elfogadását.

Felelős: bizottsági elnök

Határidő: 2022. május 19.

1. **napirend**

***Előterjesztés a Szent István parkban megépült családbarát létesítmény (árusító egység mosdóval épületegyüttes) kezeléséről és hasznosításáról.***

Szilágyiné Pál Gyöngyi:

Három szakbizottság már megtárgyalta, két esetben egyhangúan egy esetben 1 tartózkodással elfogadta a határozati javaslatot.

Jónás Kálmán:

A város PR-ját erősítő, Hajdúszoboszló logóval és felirattal ellátott minőségi termékek árusítását szolgáló Hajdúszoboszló Shop létrehozását javasolnék a létesítményben.

Dr. Nagy Gábor:

Egy ilyen shopnak akkor van értelme, ha vannak minőségi merchandise termékek.

Jónás Kálmán:

A múzeumnak vannak beszállítói. Ha lenne erre szándék, akkor ki lehetne dolgozni.

Kocsis Róbert:

A TDM iroda is alkalmas lehet ilyen termékek forgalmazására.

Szilágyiné Pál Gyöngyi:

A [Turisztikai és Nemzetközi Kapcsolatokért Felelős Bizottság](https://www.hajduszoboszlo.eu/Hszob/bizottsag.aspx?biz_id=2)i ülésen a TDM vezetője elmondta, hogy ők nem képesek ezzel a létszámmal egy új üzlet működtetésére. Többletfinanszírozásra lenne szükség a személyzeti ellátás biztosítására. Egy olyan termékkört kellene kialakítani, amivel egy ilyen üzletet meg lehetne tölteni. A TDM előterében a kirakatban elérhetőek az ajándéktárgyak, bár a résztvevőknél egyezség volt abban, hogy jobban reklámozhatnák a termékeket, hiszen az irodába azok mennek be, akik információt szeretnének, nem azok, akik ajándékot szeretnének vásárolni. A TDM-nek van webshopja és megállító táblája is a szépészeti termékekre.

Kocsis Róbert:

A munkaerő problémát nyári diákmunkaerő foglakoztatásával is meg lehetne oldani.

Szilágyiné Pál Gyöngyi:

Túl értékes helyen van és impozáns a létesítmény, hogy csak nyári időszakban legyen megtöltve tartalommal.

Kocsis Róbert:

A nyári időszakon kívüli időben pedig a TDM is tudna munkaerőt biztosítani.

Jónás Kálmán:

A városnak nincs marketingje, egységes logója, arculata. Itt még van hová fejlődni.

Czeglédi Gyula:

Megvan minden, a TDM-ben még minőségi termékek is vannak. Zárt termékkör van meghatározva, de miért ne lehetne más jellegűeket is árulni? A múzeum és a TDM között erősíteném az együttműködést. Sok fejlődési lehetőség van még.

Kocsis Róbert:

Összvárosi együttműködésre lenne szükség.

A bizottság elnöke szavazásra bocsátotta a határozati javaslatot.

A Jogi, Igazgatási és ÜgyrendiBizottság3 igen szavazattal (Kocsis Róbert, Jónás Kálmán, Dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**30/2022. (V. 19.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek, hogy a GINOP -7.1.9-17-2018-00011 pályázat keretében megvalósult árusító hely mosdóval épület együttes teljeskörű kezelésével/hasznosításával a Hajdúszoboszlói Nonprofit Zrt.-t bízza meg. Továbbá javasolja a képviselő-testületnek, hogy felkérje a Jegyzőt, gondoskodjon az ingatlan és házkezelési feladatok ellátására vonatkozó szerződés fentieknek megfelelő módosításának előkészítésére.

Felelős: bizottsági elnök

Határidő: 2022. május 19.

1. **napirend**

***Előterjesztés egyedi kérelemről az önkormányzati tulajdonú pavilonok hasznosításával kapcsolatosan.***

Szilágyiné Pál Gyöngyi:

Az egyik vállalkozó jelezte felénk, hogy bérelne még pavilont, ha nem egy évre hirdetnénk. El kellene gondolkodni egy hosszabb időszak lehetőségéről. Akik most egy évre kivették, előbérleti joggal rendelkeztek 2023-ig. A közterület hasznosítással foglalkozó helyi rendeletünket felül kellene vizsgálni. Több helyen pontosításra, kiegészítésre szorul, a díjtételeket is módosítani kellene.

A bizottság elnöke szavazásra bocsátotta a határozati javaslatot.

A Jogi, Igazgatási és ÜgyrendiBizottság3 igen szavazattal (Kocsis Róbert, Jónás Kálmán, Dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**31/2022. (V. 19.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága nem javasolja a képviselő-testületnek a közterület-használat, közterület-hasznosítás helyi szabályairól szóló 12/2019. (IV.25.) számú önkormányzati rendelet módosítását a Gábor Áron utcán, Fürdő utcán és a Szent István parkban lévő pavilonok hasznosítása tárgyában.

Felelős: bizottsági elnök

Határidő: 2022. május 19.

1. **napirend**

***Javaslat a közösségi együttélés alapvető szabályairól és ezek elmulasztásának jogkövetkezményeiről szóló 13/2013. (V. 09.) önkormányzati rendelet módosítására***

Dr. Korpos Szabolcs:

*Kocsis Róbert* kérdésére válaszolva: a módosításnak nem lesz semmilyen hatása, mert maga az eszköz megmarad. Eddig a figyelmeztetést egyenrangú eszközként használtuk a bírsággal. Most a főszabály szerint mindenkor bírságot kell kiszabni, de a hatóság méltányossági mérlegelési jogkörben dönthet, hogy azt figyelmeztetésre változtatja.

A bizottság elnöke szavazásra bocsátotta a határozati javaslatot.

A Jogi, Igazgatási és ÜgyrendiBizottság3 igen szavazattal (Kocsis Róbert, Jónás Kálmán, Dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**32/2022. (V. 19.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek a közösségi együttélés alapvető szabályairól és ezek elmulasztásának jogkövetkezményeiről szóló 13/2013. (V. 09.) önkormányzati rendelet módosításának elfogadását.

Felelős: bizottsági elnök

Határidő: 2022. május 19.

Egyéb kérdés, hozzászólás hiányában az elnök 1308 órakor az ülést bezárta.

A Jogi, Igazgatási és ÜgyrendiBizottságáltal tárgyalt képviselő-testületi előterjesztés a képviselő-testület 2022. május 19-i nyílt üléséről készített jegyzőkönyv mellékletét képezik.

**K.m.f.**

**Kocsis Róbert Jónás Kálmán**

***bizottsági elnök*  *bizottsági tag***

**Fehér Adrienn**

***jegyzőkönyvvezető***